**Zápisnica zo zasadnutia Rady školy**

**Deň a čas konania:** 13. 10. 2022, 17:00 hod.

**Miesto konania:** prezenčne, priestory školy

**Prítomní:**

členovia Rady školy: Kamil Zeman (ďalej tiež „p. Zeman“)

Alžbeta Morbacherová (ďalej tiež „p. Morbacherová“)

 Martin Grondžák (ďalej tiež „p. Grondžák “)

Martin Gabaj (ďalej tiež „p. Gabaj“)

Alena Braunerová (ďalej tiež „p. Braunerová)

Zuzana Koyšová (ďalej tiež „p. Koyšová)

Juraj Kmeťko (ďalej tiež „p. Kmeťko“)

(v ďalšom texte spolu tiež „prítomní členovia RŠ“)

prizvaní:

Pavol Bernáth (ďalej tiež „p. Bernáth“)

Zita Andrýsková (ďalej tiež „p. Andrýsková)

(v ďalšom texte spolu tiež „prítomní“)

So súhlasom a za prítomnosti všetkých prítomných členov RŠ sa uskutočnilo riadne zasadnutie rady školy s nasledovným programom:

Program:

1. Otvorenie
2. Prezentácia, voľba zapisovateľa a overovateľa zápisnice
3. Informácia o stave úloh/uznesení z predchádzajúcich zasadnutí Rady školy
4. Prerokovanie Správy o výsledkoch a podmienkach výchovno-vzdelávacej činnosti 2021 – 2022 (príloha č.1)
5. Priebežná informácia vedenia školy o pedagogicko-organizačnom a

materiálno-technickom zabezpečení výchovno-vzdelávacieho procesu, všeobecné zhodnotenie za mesiace 05/2022 až 09/2022

1. Rôzne
2. Záver

**K bodu 1. programu:**

Zasadnutie rady školy (ďalej tiež „zasadnutie“) otvoril predseda Rady školy (ďalej tiež „RŠ“) p. Zeman a konštatoval, že termín a program zasadnutia bol oznámený prítomným a všetci prítomní vyjadrujú súhlas s termínom, programom, miestom konania zasadania a formou oznámenia a prehlasujú, že zasadanie je uznášaniaschopné.

**K bodu 2. programu:**

P. Zeman predniesol návrh na voľbu zapisovateľa a na voľbu overovateľa zápisnice. Za zapisovateľa navrhol zvoliť p. Koyšovú a za overovateľa zápisnice navrhol zvoliť p. Grondžáka. Následne prítomní pristúpili k hlasovaniu.

Výsledky hlasovania:

ZA Kamil Zeman, Alžbeta Morbacherová, Juraj Kmeťko, Martin Grondžák, Alena Braunerová, Martin Gabaj, Zuzana Koyšová

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo:

**Uznesenie č. 1**

**Prítomní na zasadnutí zvolili za zapisovateľa p. Zuzanu Koyšovú a za overovateľa zápisnice p. Martina Grondžáka.**

**K bodu 3. programu:**

Rada školy berie na vedomie priebežné plnenie úloh a uznesení z ostatnej Rady.

**K bodu 4. programu:**

Rada školy prerokovala a berie na vedomie Správu o výsledkoch a podmienkach výchovno-vzdelávacej činnosti 2021 – 2022.

**K bodu 5. programu:**

P. Bernáth, riaditeľ školy, poskytol nasledujúce informácie:

* v škole skončila kontrola NKÚ,
* v súčasnosti prebieha kontrola z Inšpektorátu práce a sociálnej poisťovne,
* z CPPPaP chodí p. psychologička – testuje žiakov 9. ročníka na profesijnú orientáciu,
* pokračuje rekonštrukcia školy,
* začali plavecké kurzy od 1. ročníka,
* obnovila sa plavecká súťaž – Memoriál Alexandra Dubčeka,
* s MČ sa rieši rozpočet na kalendárny rok 2023,
* škola má záväzky voči všetkým subjektom vysporiadané,
* začal nový projekt – Pomáhajúce profesie 2,
* bol zakúpený nový nábytok do tried a kabinetov,
* pri telocvični nefungujú hydranty,
* je potrebné doriešiť siete na okná v telocvični,
* vo vedľajšej budove bolo pokazené kúrenie – porucha bola v kuchyni, v súčasnosti je porucha odstránená, treba ešte doriešiť zakrytie potrubia v kuchyni.

**Uznesenie č.2**

**Prítomní na zasadnutí poverili p. Zemana kontaktovať MÚ - Oddelenie správy budov v súvislosti s opravou hydrantu v telocvični.**

**K bodu 6. programu:**

* p. Grondžák sa pýtal, či psychologička je zamestnaná v škole a či bude pomáhať intaktným žiakom, ktorí majú problémy, p. riaditeľ mu odpovedal, že áno, pomáha nielen integrovaným žiakom, ale všetkým žiakom v škole ktorí jej pomoc potrebujú, v škole sú aj programy s CPPPaP na pomoc žiakom,,
* p. Grondžák sa pýtal, či rekonštrukcia prebieha podľa plánu, p. riaditeľ mu odpovedal, že nedostal plán rekonštrukcie, otázky tohto typu adresovať na MČ Karlova Ves,
* p. Grondžák sa pýtal, či sa ešte vyžaduje samotest, p. riaditeľ mu odpovedal, že nie, rodičia posielajú vyhlásenie o bezpríznakovosti dieťaťa,
* p. Kmeťko sa pýtal, koľko máme v škole zahraničných detí, p. riaditeľ mu odpovedal, že v škole je približne 11 odídencov,
* p. Grondžák sa pýtal, aká je v škole jazyková pomoc pre cudzincov, p. riaditeľ mu odpovedal, že učitelia majú už skúsenosť s vyučovaním cudzincov,
* p. Gabaj sa pýtal, či ešte potrebujeme nových asistentov, p. riaditeľ mu odpovedal, že nie,
* p. Zeman sa pýtal, ako sú učiteľky spokojné s novým oválom, p. riaditeľ mu odpovedal, že sú spokojné, ovál je za priaznivého počasia využívaný na hodiny TŠV,
* p. Grondžák sa pýtal, ako bude ďalej pokračovať rekonštrukcia športového areálu, p. riaditeľ mu odpovedal, že je vypracovaná koncepcia obnovy areálu MČ Karlova Ves,
* p. Grondžák sa pýtal, či sa bazén využíva na plávanie v rámci TŠV, p. riaditeľ mu odpovedal, že bazén zastrešuje plavecká federácia, sú tam platení tréneri a prihlásení žiaci majú plávanie počas TŠV,
* p. Gabaj sa pýtal, či škola má štatistiku ako sa využíva bazén, koľko detí chodí plávať, p. riaditeľ mu odpovedal, že z 1. stupňa chodí plávať väčšina detí,
* p. Zeman sa pýtal, či sú na škole problémové deti, p. riaditeľ mu odpovedal, že sa riešia rôzne problémy, pretože žiaci pochádzajú z rôzneho prostredia,
* p. Zeman sa pýtal, aká je situácia s krúžkami, p. riaditeľ mu odpovedal, že v škole približne 40 krúžkov, ktoré začali od októbra fungovať.

**K bodu 7. programu:**

Predseda RŠ p. Zeman konštatoval, že program zasadnutia je vyčerpaný, poďakoval zúčastneným členom a ukončil zasadnutie Rady školy.

Túto zápisnicu spísala Zuzana Koyšová po ukončení zasadnutia z poznámok, ktoré si počas zasadnutia zaznamenala.

V Bratislave, 17.10.2022 V Bratislave, 17.10.2022

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zuzana Koyšová Martin Grondžák

zapisovateľka overovateľ zápisnice